open-index/open-wikipedia-markdown huggingface dataset:
யூஎஸ்ஜே 7 நிலையம்

**யூஎஸ்ஜே 7 நிலையம்** (ஆங்கிலம்: *USJ 7 Station*; மலாய்: *Stesen USJ 7*; சீனம்: USJ 7 站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)*; மற்றும் சன்வே விரைவுப் பேருந்து வழித்தடத்தின் *(BRT Sunway Line)* *(BRT)* விரைவுப் பேருந்து போக்குவரத்து; ஆகியவற்றின் ஒருங்கிணைந்த நிலையமாகும்.

இந்த நிலையம் சிலாங்கூர், சுபாங் ஜெயா, USJ 7 பகுதியில் அமைந்துள்ளது.

## அமைவு
இந்த நிலையத்திற்கு கிழக்கே அமைந்துள்ள யூஎஸ்ஜே 7 குடியிருப்புப் பகுதியின் *(USJ 7 Neighbourhood)* பெயரில் இந்த நிலையத்திற்கும் பெயரிடப்பட்டது. 2 சூன் 2015-இல், சன்வே விரைவுப் பேருந்து வழித்தடம் இந்த நிலையத்திற்கு சேவை செய்யத் தொடங்கியபோது இந்த நிலையமும் திறக்கப்பட்டது.

பின்னர், நிலையத்தின் கிளானா ஜெயா வழித்தடத்தில் இலகுரக விரைவுப் போக்குவரத்து 30 சூன் 2016-இல் திறக்கப்பட்டது. இந்த நிலையம் விரைவுப் பேருந்து; மற்றும் [இலகுரக விரைவுப் போக்குவரத்து வழித்தடங்களுக்கான பரிமாற்ற நிலையமாக செயல்படுகிறது.

==கிளானா ஜெயா வழித்தடம்==

[கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும். 

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.

### ஒருங்கிணைந்த போக்குவரத்து அமைப்பு
 
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.

## பேருந்து சேவைகள்

## சன்வே விரைவுப் பேருந்து வழித்தடம்

சன்வே விரைவுப் பேருந்து வழித்தடம் அல்லது **பிஆர்டி சன்வே வழித்தடம்** (ஆங்கிலம்: *BRT Sunway Line* (**BRT**) என்பது மலேசியா, சிலாங்கூர், மாநிலத்தின் பெட்டாலிங் ஜெயா பகுதியில் அமைந்துள்ள ஒரு விரைவுப் பேருந்து வழித்தடம் ஆகும்.

இந்த வழித்தடம் கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பின் *(Klang Valley Integrated Transit System)* ஒரு பகுதியாகச் செயல்படுகிறது. 

உலகின் முதல் முழு மின்சார விரைவுப் பேருந்துச் சேவை என்றும் பெயர் பெற்றுள்ளது. இந்த வழித்தடம் ரேபிட் கேஎல் பேருந்து நிறுவனத்தால் இயக்கப்படுகிறது; மற்றும் பண்டார் சன்வே மற்றும் சுபாங் ஜெயாவில் மக்கள் அதிக அடர்த்தியான பகுதிகளுக்குச் சேவை செய்வதற்காக 2015-இல் அறிமுகப்படுத்தப்பட்டது.

## காட்சியகம்
 
File:USJ 7 LRT entrance.jpg|
File:BRT USJ7 halt signage to LRT.JPG|
File:Faregates of USJ 7.jpg
File:USJ7 LRT Station platform (211104).jpg|


## மேலும் காண்க
* மலேசிய தொடருந்து போக்குவரத்து
* கோலாலம்பூர் பேருந்து வழித்தடங்களின் பட்டியல்
* பெட்டாலிங் ஜெயா நகரப் பிரிவுகளின் பட்டியல்
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

*USJ7 LRT station

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
எர்லிச்மேனைட்டு

**எர்லிச்மேனைட்டு** (*Erlichmanite*) என்பது OsS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓசுமியம் சல்பைடு கனிமமாகக் கருதப்படும் இது இயற்கையிலேயே தோன்றுகிறது.  உலோகப் பளபளப்புடன்  சாம்பல் நிறத்தில் 5 என்ற மோவின்  கடினத்தன்மை மதிப்பும்,  9 என்ற ஒப்படர்த்தி மதிப்பும் கொண்டு இக்கனிமம் படிகமாகிறது.  வண்டல் செயல்முறைகளின் போது  குறிப்பிட்ட மூலப் பாறையிலிருந்து ஈர்ப்பு விசையால் பிரிக்கப்பட்ட உயர் உலோக தாதுக்களின் படிகத் திரட்சியில் காணப்படுகிறது.  ஜோசப் எர்லிச்மேன், நாசா அமெசு  ஆராய்ச்சி மையத்தில் எலக்ட்ரான் நுண்ணுயிர் ஆய்வாளரான இயோசப் எர்லிச்மேன் நினைவாகக் கனிமத்திற்கு எர்லிச்மேனைட்டு எனப் பெயரிடப்பட்டது.

பன்னாட்டு கனிமவியல் சங்கம் எர்லிச்மேனைட்டு கனிமத்தை  Erl என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சல்பைடு கனிமங்கள்
பி. எஸ். கீர்த்தனா

**பி.எஸ்.கீர்த்தனா** (P. S. Keerthana) ஓர் இந்திய திரைப்பட நடிகையாவார். இயக்குநர் மணிரத்னத்தின் *[[கன்னத்தில் முத்தமிட்டால்]]* என்ற திரைப்படத்தில் குழந்தை நட்சத்திரமாக அறிமுகமாகி ரசிகர்களின் மனதைக் கவர்ந்தார்.  இப்படத்தில் சிறப்பான நடிப்பை வெளிப்படுத்தியதற்காக சிறந்த குழந்தை நடிகருக்கான தேசிய விருதையும் பெற்றார். கீர்த்தனா திரைப்படத் தயாரிப்பாளர் மணிரத்னத்திடம் உதவி இயக்குநராக இருந்தவர்.

## தனிப்பட்ட வாழ்க்கை
கீர்த்தனா 1992 ஆம் ஆண்டு ஆகஸ்ட் 17 இல் இந்தியாவில் தமிழ்நாடு, சென்னையில் பிறந்தார். தமிழ் திரைப்பட இயக்குநர், நடிகர் மற்றும்  தயாரிப்பாளருமான பார்த்திபன் மற்றும்  நடிகை சீதா தம்பதியருக்கு பிறந்தார்.

## தொழில்
கீர்த்தனா, 2002 இல் இயக்குநர் மணிரத்னம் இயக்கிய *[[கன்னத்தில் முத்தமிட்டால்]]* என்ற தமிழ் திரைப்படத்தில் குழந்தை நட்சத்திரமாக அறிமுகமானார். ''செக்கச் சிவந்த வானம்'' மற்றும்  *[[காற்று வெளியிடை]]* திரைப்படங்களில் உதவி இயக்குநராக பணியாற்றியுள்ளார். *[[ஒத்த செருப்பு அளவு 7]]* மற்றும் *[[இரவின் நிழல்]]* ஆகிய திரைப்படங்களை தயாரித்துள்ளார்.

## திரைப்படங்கள்

## மேற்கோள்கள்

பகுப்பு:தமிழ் நடிகைகள்
பகுப்பு:இந்திய நடிகைகள்
சபர்மதி விரைவு வண்டி

19167 / 19168 **அகமதாபாத்-வாரணாசி எக்ஸ்பிரஸ்** (*Ahmedabad-Varanasi Sabarmati Express*), மேற்கு இந்தியாவின் அகமதாபாத் நகரத்தையும், வட இந்தியாவின்  வாரணாசி நகரத்தையும், ஜான்சி வழியாக  இணைக்கும் விரைவுத் தொடர் வண்டி ஆகும். இது 1592 கிலோ மீட்டர் பயணத் தொலைவை, சராசரியாக 44 கிலோ மீட்டர் வேகத்தில், 34 மணி 35 நிமிட நேரத்தில் கடக்கிறது.  இது அகலப் பாதையில், மின்சாரத்தில் ஓடும் தொடர்  வண்டியாகும்.இவ்வண்டி வாரத்தின் நான்கு நாட்களான திங்கள், செவ்வாய், வியாழன், சனி ஆகிய கிழமைகளில் அகமதாபாத்திலிருந்து புறப்படுகிறது. இது 50 நிறுத்தங்களில் நின்று செல்கிறது. 

## பயண அட்டவணை
வண்டி எண் 19167 அகமதாபாத் தொடருந்து நிலையத்திலிருந்து (ADI) திங்கள், செவ்வாய், வியாழன், சனி ஆகிய கிழமைகளில் இரவு 11.10 மணி அளவில் புறப்படுகிறது.  

மறுமார்க்கத்தில் வண்டி எண் 19168  வாரணாசி சந்திப்பு தொடருந்து நிலையத்திலிருந்து  (BCY)செவ்வாய், வியாழன், சனி மற்றும் ஞாயிற்றுக்கிழமைகளில் காலை 10.15 மணி அளவில் புறப்படுகிறது.
## வழித்தடங்கள் மற்றும்  நிறுத்தங்கள்
* அகமதாபாத் சந்திப்பு தொடருந்து நிலையம்
* மணிநகர்
* நாடியாத்
*ஆனந்த்
* வடோதரா
* கோத்ரா சந்திப்பு தொடருந்து நிலையம்
* தாகோத்
* ரத்லம்
* உஜ்ஜைன்
* ருதியாய் சந்திப்பு
* குணா சந்திப்பு
* அசோக்நகர் தொடருந்து நிலையம் 
* பினா-எட்டாவா
* ஜான்சி 
* கான்பூர்
* லக்னோ
* பைசாபாத்
*அயோத்தி சந்திப்பு தொடருந்து நிலையம்
*கோசைன்கஞ்ச்  
* அக்பர்பூர்
* மாலிப்பூர்
*ஷாகஞ்ச் 
* ஜவுன்பூர்
* **[[வாரணாசி சந்திப்பு தொடருந்து நிலையம்]]**
## பெட்டிகள் விவரம்
சபர்மதி எக்ஸ்பிரஸ் 21 பெட்டிகள் கொண்டது.
* 1 அடுக்கு குளிர்சாதனப் பெட்டி 1
*   2 அடுக்கு குளிர்சானப் பெட்டி 1
* 3 அடுக்கு குளிர்சாதனப் பெட்டிகள் 6 
* தூங்கும் வசதி பெட்டிகள் 8
* முன்பதிவில்லாத பொதுப் பெட்டிகள் 4
* என்சினுக்கு பின்னாள் முன்பதிவு இல்லாத இருக்கையுடன் கூடிய பார்சல் / ஜெனரேட்டர் பெட்டி  1

## வரலாறு

27 பிப்ரவரி 2002 அன்று  காலையில் வாரணாசியிலிருந்து வந்த சபர்மதி எக்ஸ்பிரஸ் தொடருந்து கோத்ரா சந்திப்பு தொடருந்து நிலையத்தில் நின்றிருந்த போது, சமூக விரோதிகள் ஒரு பெட்டியில் நெருப்பு வைத்த காரணத்தால்,  பயணிகளில் 55 பேர் தீக்காயத்தால் கொல்லப்பட்டனர். இதனால் குஜராத்தில் பெரும் கலவரம் வெடித்தது.

## இதனையும் காண்க
* கோத்ரா சந்திப்பு தொடருந்து நிலையம்
* கோத்ரா தொடருந்து எரிப்பு
* தி சபர்மதி ரிப்போர்ட் (திரைப்படம்)

## மேற்கோள்கள்

பகுப்பு:இந்திய விரைவுவண்டிகள்
பகுப்பு:அகமதாபாத்
பகுப்பு:வாரணாசி
மோகினி டே

**மோகினி டே** (*Mohini Dey*) இந்தியாவின் கொல்கத்தாவைச் சேர்ந்த ஒரு தாழ்கேளொலி இசைக் கலைஞர் ஆவார். 1996 ஆம் ஆண்டு சூலை மாதம் 20 ஆம் தேதியன்று இவர் பிறந்தார். வங்காளதேசத்தைச் சேர்ந்த கான் பங்களா தொலைக்காட்சியில் ஒளிபரப்பான விண்டு ஆஃப் சேஞ்சு மற்றும் கோக் சுடுடியோ இந்தியா ஆகிய தொலைக்காட்சி தொடர்களின் ஒரு பகுதியாக இருந்தார். இசையமைப்பாளர் ஏ.ஆர். ரகுமானுக்காகவும் இவர் இசையமைக்கிறார்.

## ஆரம்ப கால வாழ்க்கை
மோகினி டே மும்பையில் பிறந்து வளர்ந்தார். இவர் பிறந்தபோது, ​​தந்தை ஓர் அமர்வு இசைக்கலைஞராக பணிபுரிந்ததால், குடும்பத்தினர் அன்றாட வாழ்க்கையைச் சந்திக்கவே சிரமப்பட்டனர். இவரது இசைத் திறமையை  மூன்று வயதிற்கு முன்பே கவனித்த தந்தை அத்திறமையை வளர்க்கத் தொடங்கினார். ஒன்பது அல்லது பத்து வயதில் மோகினி டே தனது முதல் தாழ்கேளோலி கிதாரைப் பெற்றார்.

11 வயதிலிருந்தே மோகினி டே ஒரு திறமைசாலியாகத் திகழ்ந்தார். இவரது திறமையை இவரின் தந்தையின் நண்பர் ரஞ்சித் பரோடு கவனித்தார். அவர் தனது இசைக்குழுவின் சுற்றுப்பயணங்களுக்கு மோகினியை அழைத்துச் சென்றார். இந்திய திரைப்பட இசையமைப்பாளான லூயிசு பேங்கு இவருக்கு வழிகாட்டியாக இருந்தார்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1996 பிறப்புகள்
பகுப்பு:இந்திய இசைக் கலைஞர்கள்
தைப்பான் எல்ஆர்டி நிலையம்

**தைப்பான் எல்ஆர்டி நிலையம்** அல்லது **தைப்பான் இலகு விரைவுப் போக்குவரத்து நிலையம்** (ஆங்கிலம்: *Taipan LRT Station*; மலாய்: *Stesen LRT Taipan*; சீனம்: 大班) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.

இந்த நிலையம் சிலாங்கூர், சுபாங் ஜெயா, USJ6 சுற்றுப்புறங்களை இணைக்கிறது.

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது. 

USJ6 பகுதியில் இந்த நிலையம் அமைந்து இருந்ததால், எஸ்எஸ்15 எனும் பெயரும் இந்த நிலையத்திற்குச் சூட்டப்பட்டது. 

### சுபாங் ஜெயா SS12 - SS19; PJS7 / PJS9 / PJS11

சுபாங் ஜெயா மாநகர்ப் பகுதியில், பண்டார் சன்வே *(Bandar Sunway)* நகர்ப் பகுதியைச் சேர்ந்த **SS12** முதல் **SS19** வரையிலான குடியிருப்புப் பகுதிகள்; **PJS7** / **PJS9** / **PJS11** குடியிருப்புப் பகுதிகள்; ஆகியவற்றை இந்த மாநகரப் பகுதி கொண்டுள்ளது.

**யூஎஸ்ஜே சுபாங் ஜெயா** *(USJ Subang Jaya)* அல்லது **யூஇபி சுபாங் ஜெயா** *(UEP Subang Jaya)* என்பது சுபாங் ஜெயா மாநகராட்சியின் கீழ் உள்ள நகர்ப்பகுதியாகும். யுனைடெட் புராஜெக்ட்ஸ் எஸ்டேட்ஸ் - சுபாங் ஜெயா *(United Projects Estates Bhd. Subang Jaya)* என்பதன் சுருக்கமே யூஎஸ்ஜே சுபாங் ஜெயா (**USJ**) ஆகும்.

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும். 

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.

### ஒருங்கிணைந்த போக்குவரத்து அமைப்பு
 
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.

## பேருந்து சேவைகள்

## காட்சியகம்
 
KJ Line Taipan Outview 1.jpg
Taipan LRT Station platfrom at night (220711).jpg
Taipan LRT Station platform level (211104) 06.jpg
048B-048A Macau Light Rapid Transit Taipa Line 17-01-2023(1).jpg


## மேலும் காண்க
* மலேசிய தொடருந்து போக்குவரத்து
* கோலாலம்பூர் பேருந்து வழித்தடங்களின் பட்டியல்
* பெட்டாலிங் ஜெயா நகரப் பிரிவுகளின் பட்டியல்
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
புரோமோ(டெட்ரா ஐதரோதயோபீன்) தங்கம்(I)

**புரோமோ(டெட்ரா ஐதரோதயோபீன்) தங்கம்(I)**(Bromo(tetrahydrothiophene)gold(I)) என்பது C4H8AuBrS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். இது தங்கத்தின் ஒருங்கிணைப்பு சேர்மமாகும். பொதுவாக பயன்படுத்தப்படும் குளோரோ (டெட்ரா ஐதரோதயோபீன்) தங்கம்(I) சேர்மத்துடன்  இது தொடர்பு கொண்டுள்ளது. இதேபோல், டெட்ரா ஐதரோதயோபீன் ஈந்தணைவி நிலையற்றதாகும். மற்ற வலுவான ஈந்தணைவிகளுடன் உடனடியாக பதிலீடு செய்யப்பட்டு நேரியல் தங்க புரோமைடு அணைவுச் சேர்மத்தை வழங்குகிறது. 

டெட்ராபுரோமோ ஆரிக் அமிலத்துடன் டெட்ரா ஐதரோதயோபீனைச் சேர்த்து வினைபுரியச் செய்து புரோமோ(டெட்ரா ஐதரோதயோபீன்) தங்கம்(I) தயாரிக்கப்படுகிறது. இவ்வினைக்குத் தேவையான டெட்ராபுரோமோ ஆரிக் அமிலமானது டெட்ராகுளோரோ ஆரிக் அமிலத்துடன் ஐதரோபுரோமிக் அமிலத்தை வினைபுரியச் செய்து தயாரித்துக் கொள்ளப்படுகிறது.
 
## மேற்கோள்கள்

பகுப்பு:புரோமோ அணைவுச் சேர்மங்கள்
பகுப்பு:தங்கம்(I) சேர்மங்கள்
பகுப்பு:தங்கம்-ஆலசன் சேர்மங்கள்
பகுப்பு:தயோலேன்கள்
பகுப்பு:தங்கம்-கந்தகம் சேர்மங்கள்
மதுரையிலுள்ள தொடருந்து நிலையங்கள்

**மதுரை** தென் தமிழ்நாட்டின்  நுழைவாயிலாகவும்,  மாநிலத்தின் இரண்டாவது பெரிய நகரமாகவும் உள்ளது. மேலும் இது மதுரை தொடருந்து கோட்டத்தின் தலைமையகமாகவும் உள்ளது. இது இந்தியாவின் தென்னக தொடருந்து மண்டலத்தின் மிகப்பெரிய தொடருந்து கோட்டமாகும். இந்த நகரத்தில் பல தொடருந்து நிலையங்கள் உள்ளன, அவற்றில் மதுரை சந்திப்பு என்பது மிக முக்கியமானதாகும்.

## மதுரை தொடருந்து நிலையங்களின் பட்டியல்

## மேலும் காண்க

## மேற்கோள்கள்

பகுப்பு:மதுரை மாவட்டத்திலுள்ள தொடருந்து நிலையங்கள்
பகுப்பு:மதுரையிலுள்ள தொடருந்து நிலையங்கள்
தாமசுகிளார்கைட்டு-(Y)

**தாமசுகிளார்கைட்டு-(Y)** (*Thomasclarkite-(Y)*) என்பது (Na, Ce)(Y, REE)(HCO3)(OH)3·4(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய கனிமமான இது 1997 ஆம் ஆண்டு வரை யுகே-93 என அறியப்பட்டது. மெக்கில் பல்கலைக்கழகப் பேராசிரியர் தாமசு எச். கிளார்க்கின் (1893-1996) நினைவாக இக்கனிமம் மறுபெயரிடப்பட்டது. கனடா நாட்டின் மாண்ட்-செயிண்ட்-இலேர் நகரத்தில் கிடைத்த பல அருமண் கனிமங்களில் இதுவும் ஒன்றாகும். கார பெக்மாடைட்டு பாறைகளின் இடையில் மட்டுமே இக்கனிமம் கிடைக்கிறது. 

பன்னாட்டு கனிமவியல் சங்கம் தாமசுகிளார்கைட்டு-(Y) கனிமத்தை Tcl-Y என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:இலந்தனைடு கனிமங்கள்
பகுப்பு:இட்ரியம் கனிமங்கள்
பகுப்பு:சோடியம் கனிமங்கள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
புரோமின் பெர்குளோரேட்டு

**புரோமின் பெர்குளோரேட்டு** (*Bromine perchlorate*) என்பது BrOClO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் அதிர்ச்சி மற்றும் ஒளி-உணர்திறன் கொண்ட சிவப்பு நிற திரவமாகும். -20 °செல்சியசு வெப்பநிலைக்கு மேல் சிதைவடையும். 

## தயாரிப்பு
-20 °செல்சியசு வெப்பநிலையில் சீசியம் பெர்குளோரேட்டும் புரோமின் புளோரோசல்பேட்டும் சேர்ந்து வினையில் ஈடுபட்டால் புரோமின் பெர்குளோரேட்டு உருவாகும்.:

:CsClO4 + BrSO3F → BrOClO3 + CsSO3F

மாற்றாக  -45 °செல்சியசு வெப்பநிலையில்  குளோரின் பெர்குளோரேட்டும்  புரோமினும் சேர்ந்து வினை புரிந்தாலும் இது உருவாகும். 

## வினைகள்
புரோமின் பெர்குளோரேட்டு ஐதரசன் புரோமைடுடன் வினைபுரிந்து புரோமீனை மீண்டும் உருவாக்குகிறது.:

:BrOClO3 + HBr → Br2 + HClO4

இந்த சேர்மம் சீசியம் பெர்குளோரேட்டுடன் வினைபுரிந்து, Cs[Br(ClO4)2] சேர்மத்தையும் ம் பல்வேறு புளோரோகார்பன் ஆலைடுகளையும் உற்பத்தி செய்து, புளோரோ ஆல்க்கைல் பெர்குளோரேட்டுகளை உருவாக்குகிறது.  
## மேற்கோள்கள்

பகுப்பு:புரோமின்(I) சேர்மங்கள்
பகுப்பு:பெர்குளோரேட்டுகள்
இசுக்காண்டியம் பெர்யிரேனேட்டு

**இசுக்காண்டியம் பெர்யிரேனேட்டு** (*Scandium perrhenate*) என்பது 	Sc(ReO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். இதன் வெப்ப நிலைப்புத்தன்மை தொடர்புடைய இட்ரியம் மற்றும் இலந்தனம் பெர்யிரேனேட்டு சேர்மங்களை விட குறைவாக உள்ளது.

## தயாரிப்பு மற்றும் பண்புகள்
இசுக்காண்டியம்(III) ஆக்சைடுடன் பெர்யிரேனிக் அமிலத்தைச் சேர்த்து வினைபுரியச் செய்வதன்  மூலம் இசுக்காண்டியம் பெர்யிரேனேட்டுச் சேர்மத்தை தயாரிக்க இயலும். கரைசலில் இருந்து இசுக்காண்டியம் பெர்யிரேனேட்டு முந்நீரேற்று வீழ்படிவாகிறது. இது 50 பாகை செல்சியசு வெப்பநிலையில் நீர் மூலக்கூற்றை இழந்து Sc(ReO4)3·H2O என்ற சேர்மம் உருவாகிறது. நீரற்ற வடிவத்தை 140 ° செல்சியசு வெப்பநிலைக்கு சூடுபடுத்தினால் உருவாகும். இசுக்காண்டியம் ஆக்சைடும் இரேனியம்(VII) ஆக்சைடும் 550 °செல்சியசு வெப்பநிலையில் உருவாகின்றன.

P1 இடக்குழுவில் a=7.333, b=7.985, c=20.825 Å; α=93.35, β=92.20, γ=97.42° என்ற அணிக்கோவை அளவுருக்களுடன் முச்சரிவச்சுப் படிகத் திட்டத்தில் இசுக்காண்டியம் பெர்யிரேனேட்டு படிகமாகிறது. 

நீரிலுள்ள அமோனியம் பெர்யிரேனேட்டுடன் இசுக்காண்டியம் பெர்யிரேனேட்டு சேர்ந்து படிகமாகும் போது NH4Sc(ReO4)4·4H2O. உருவாகிறது.

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:பெர்யிரேனேட்டுகள்
2024 மகளிர் ஆசிய வெற்றியாளர் கோப்பை

**2024 மகளிர் ஆசிய வெற்றியாளர் கோப்பை** (*2024 Women's Asian Champions Trophy*) என்பது ஆசிய வளை கோல் பந்தாட்ட கூட்டமைப்பின் உறுப்பு நாடுகளில் சிறந்த ஆறு அணிகள் போட்டியிடும் பன்னாட்டு வளை கோல் பந்தாட்டப் போட்டியாகும். இரண்டு ஆண்டுகளுக்கு ஒருமுறை நடைபெறும் இந்த தொடரில், 2024 ஆம் ஆண்டில் நடப்பு வெற்றியாளர் அணியாக இந்திய தேசிய மகளிர் வளைதடிப் பந்தாட்ட அணி திகழ்கிறது. இந்தியாவின் பீகார் மாநிலம் ராச்கீர் நகரத்தில் நடைபெற்ற இறுதிப் போட்டியில் இந்திய மகளிர் அணி சீன அணியை வீழ்த்தி வெற்றி பெற்றது.  இதுவரை நடைபெற்ற தொடர்களில் இந்திய மற்றும் தென் கொரிய அணிகள் தலா மூன்று முறையும். சப்பான் அணி ஒரு முறையும் கோப்பையை வென்றுள்ளன.

தொடர்ந்து இரண்டாவது முறையாக இந்தியா இந்த போட்டியை நடத்தியது.

## மேற்கோள்கள்

பகுப்பு:2024 நிகழ்வுகள்
பகுப்பு:விளையாட்டுப் போட்டிகள்
பகுப்பு:2024 இல் விளையாட்டுகள்
ஆலாம் மேகா எல்ஆர்டி நிலையம்

**ஆலாம் மேகா எல்ஆர்டி நிலையம்** அல்லது **ஆலாம் மேகா இலகு விரைவுப் போக்குவரத்து நிலையம்** (ஆங்கிலம்: *Alam Megah LRT Station*; மலாய்: *Stesen LRT Alam Megah*; சீனம்: 壮丽的自然风光) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.

இந்த நிலையம் சிலாங்கூர், சா ஆலாம், தாமான் பூங்கா நெகாரா, செக்சன் 27, ஆலாம் மேகா; போன்ற சுற்றுப் புறங்களுக்குச் சேவை செய்கிறது. இந்த நிலையம் மெயின் பேலஸ் வணிக வளாகத்திற்கு *(Main Place Mall)* அருகில் அமைந்துள்ளது.

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டத்தின் கீழ் இந்த நிலையம் உருவாக்கப்பட்டது. இந்தத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடிக்கிறது. 

ஆலாம் மேகா நிலையம் சா ஆலாம், செக்சன் 27, ஆலாம் மேகா பகுதியில் *(Alam Megah)* அமைந்து இருப்பதால், ஆலாம் மேகா எனும் பெயர் இந்த நிலையத்திற்குச் சூட்டப்பட்டது. 

## சா ஆலாம் மாநகராட்சி

சா ஆலாம் மாநகராட்சி *(Shah Alam City Council)* (**SACC**); என்பது மலேசியா, சிலாங்கூர் மாநிலத்தின் சா ஆலாம் மாநகரம்; பெட்டாலிங் மாவட்டத்தின் வடக்குப் பகுதி; கிள்ளான் மாவட்டத்தின் கிழக்குப் பகுதி ஆகிய நகர்ப் பகுதிகளை நிர்வகிக்கும் மாநகராட்சி ஆகும். 

சிலாங்கூர் மாநில அரசாங்கத்தின் கீழ் செயல்படும் இந்த ஆனையம் 7 ​​திசம்பர் 1978-இல், மலேசியஉள்ளாட்சி சட்டத்தின் 71-இன் கீழ் தொடங்கப்பட்டது.

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம் (*LRT Kelana Jaya Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும். 

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.

### ஒருங்கிணைந்த போக்குவரத்து அமைப்பு
 
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.

## பேருந்து சேவைகள்

## காட்சியகம்
 
Alam Megah LRT Station platform level (211104) 06.jpg
Alam Megah LRT Station platform level (211104) 04.jpg
Alam Megah LRT Station platform level (211104) 03.jpg
Alam Megah LRT Station platform level (211104) 07.jpg


## மேலும் காண்க
* மலேசிய தொடருந்து போக்குவரத்து
* கோலாலம்பூர் பேருந்து வழித்தடங்களின் பட்டியல்
* #யூஎஸ்ஜே சுபாங் ஜெயா
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

*Alam Megah LRT station

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
இந்திய தேசிய மகளிர் வளைதடிப் பந்தாட்ட அணி

**இந்திய மகளிர் வளைதடிப் பந்தாட்ட அணி** (*India women's national field hockey team*) சர்வதேச வளைதடிப் பந்தாட்டப் போட்டிகளில் பங்கேற்கும் இந்தியாவின் முதன்மையான அங்கீகாரம் பெற்ற வளைதடிப் பந்தாட்ட அணியாகும். 

இந்த அணி 2002 காமன்வெல்த் விளையாட்டு போட்டி மற்றும் 1982 ஆசிய விளையாட்டுப் போட்டிகளில் தங்கம் வென்றுள்ளது. அதேபோல் 2004 மற்றும் 2017 ஆம் ஆண்டுகளில் ஆசிய கோப்பை மற்றும் 2016, 2023 மற்றும் 2024 ஆம் ஆண்டுகளில் ஆசிய சாம்பியன்ஸ் டிராபியை வென்றுள்ளது.

## மேற்கோள்கள்

பகுப்பு:இந்தியாவில் விளையாட்டு
பகுப்பு:விளையாட்டுகளில் இந்திய தேசிய அணிகள்
சல்கான் நகர் சட்டப்பேரவைத் தொகுதி

**சல்கான் நகர் சட்டமன்றத் தொகுதி** (Jalgaon City Assembly constituency) என்பது மேற்கு இந்திய மகாராட்டிரா மாநிலத்தில் உள்ள 288 சட்டமன்றத் தொகுதிகளில்ஒன்றாகும். சல்கான் நகர் தொகுதியானது, சல்கான் மாவட்டத்தில் அமைந்துள்ள 11 சட்டமன்றத் தொகுதிகளில் ஒன்றாகும். 2009 ஆம் ஆண்டில் வாக்காளர்களின் எண்ணிக்கை ஆண்கள் 164,987, பெண்கள் 143,775 மொத்தம் 308,762 ஆகும்.

## சட்டப் பேரவை உறுப்பினர்கள்

## தேர்தல் முடிவுகள்
### 2019
2019 இல், சல்கான் நகர் சட்டமன்றத் தொகுதியின்  மொத்தம் வாக்களர்களின் எண்ணிக்கை 401328 ஆகும். மொத்த செல்லுபடியான வாக்குகள் 182127. பாரதிய ஜனதா கட்சி வேட்பாளர் சுரேஷ் தாமு போலே 113310 வாக்குகள் பெற்று வெற்றி பெற்றார்.  தேசியவாத காங்கிரஸ் வேட்பாளர் அபிசேக் சாந்தாராம் பாட்டீல் மொத்தம் 48,464 வாக்குகள் பெற்று இரண்டாவது இடத்தை பெற்றார்.

## மேலும் காண்க
* சல்கான்

## மேற்கோள்கள்

பகுப்பு:ஜள்காவ் மாவட்டம்
பகுப்பு:மகாராட்டிர சட்டமன்றத் தொகுதிகள்
விசாகா ராவத்

**விசாகா ராவத்** மும்பையைச் சேர்ந்த இந்திய அரசியல்வாதியும் மேனாள் மகாராட்டிர சட்டமன்ற உறுப்பினரும் ஆவார். இவர் சிவசேனா கட்சியினைச் சேர்ந்தவர். ராவத் பெருநகர மும்பை மாநகராட்சி முன்னாள் மாநகரத் தந்தையாக இருந்தார். 1999 முதல் 2004 வரை மகாராட்டிரா சட்டப்பேரவையில் தாதர் சட்டமன்றத் தொகுதியைப் பிரதிநிதித்துவப்படுத்தினார்.

## வகித்தப் பதவிகள்

* 1997: பெருநகர மும்பை மாநகராட்சி உறுப்பினர்
* 1997: பெருநகர மும்பை மாநகராட்சி உறுப்பினர்
* 1999: மகாராட்டிரா சட்டப்பேரவை உறுப்பினர்
* 2010 துணைத் தலைவர், சிவ சேனா 
* 2017: பெருநகர மும்பை மாநகராட்சி உறுப்பினர்
* 2017: குடிமைப் பணிகள் குழுவின் தலைவர்,  பெருநகர மும்பை மாநகராட்சி
* 2018: பெருநகர மும்பை மாநகராட்சி அவைத்தலைவர்

## மேற்கோள்கள்

## வெளி இணைப்புகள்

* சிவசேனா முகப்புப்பக்கம்
* பிரண்முன்பாய் மகாகர்பாலிகா

பகுப்பு:சிவ சேனா அரசியல்வாதிகள்
பகுப்பு:வாழும் மக்கள்
புரோப்பேனமைடு

**புரோப்பேனமைடு** (*Propanamide*) என்பது C3H7NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். CH3CH2C=O(NH2). என்ற அமைப்பு வாய்ப்பாட்டாலும் இது அடையாளப்படுத்தப்படுகிறது. புரோப்பேனாயிக்கு அமிலத்தினுடைய அமைடு சேர்மமாக இது வகைப்படுத்தப்படுகிறது.

இந்த கரிமச் சேர்மம் ஓர் ஒற்றைப்-பதிலீடு செய்யப்பட்ட அமைடு ஆகும். அமைடு குழுவின் கரிமச் சேர்மங்கள் பல்வேறு கரிம செயல்முறைகளில் வினைபுரிந்து பிற பயனுள்ள சேர்மங்களை உருவாக்குகின்றன. 

## தயாரிப்பு
யூரியா மற்றும் புரோப்பேனாயிக்கு அமிலம் ஆகியவற்றுக்கு இடையே நிகழும் ஒடுக்க வினையின் மூலம் புரோப்பேனமைடு சேர்மத்தைத் தயாரிக்கலாம்: 

::(NH2)2CO + 2CH3CH2COOH -> CH3CH2CO(NH2) + H2O + CO2

அல்லது அமோனியம் புரோப்பியோனேட்டை நீர் நீக்க வினைக்கு உட்படுத்தியும் இதை தயாரிக்கலாம். 

::(NH4)CH3CH2COO -> CH3CH2CONH2 + H2O

## வினைகள்
புரோப்பேனமைடு ஓர் அமைடாக இருப்பதால் எத்திலமீன் வாயுவை உருவாக்கப் பயன்படும் ஆஃப்மேன் மறுசீரமைப்பு வினையில் இது பங்கேற்க முடியும்.

## மேற்கோள்கள்

பகுப்பு:புரோப்பியோனமைடுகள்
பகுப்பு:கரிமச் சேர்மங்கள்
சாலிமர் தொடருந்து நிலையம்

**சாலிமர் தொடருந்து நிலையம்** (*Shalimar railway station* (SHM), இந்தியாவின் மேற்கு வங்காள மாநிலத்தின் தலைநகரான கொல்கத்தா பெருநகரப் பகுதியான ஹவுராவுக்கு அருகில் உள்ள சிப்பூர் எனுமிடத்தில் உள்ளது. இது ஹூக்ளி ஆற்றின் கரையில் உள்ளது. மேலும் இது கொல்கத்தா மெட்ரோவின் ஐந்து பெரிய நிலையங்களில் ஒன்றாக உள்ளது. மற்றவைகள் ஹவுரா சந்திப்பு தொடருந்து நிலையம்,  சியால்தா தொடருந்து நிலையம், கொல்கத்தா தொடருந்து நிலையம், சாந்த்ராகாச்சி தொடருந்து நிலையம் ஆகும்.
## இதனையும் காண்க
* கொல்கத்தா மெட்ரோ
* கொல்கத்தா தொடருந்து நிலையம்
*  ஹவுரா சந்திப்பு தொடருந்து நிலையம்
* சியால்தா தொடருந்து நிலையம்
* சாந்த்ராகாச்சி தொடருந்து நிலையம் 
* சாலிமர் சென்னை வாராந்திர அதிவிரைவு வண்டி

## மேற்கோள்கள்

பகுப்பு:கொல்கத்தாவிலுள்ள தொடருந்து நிலையங்கள்
கொல்கத்தா தொடருந்து நிலையம்

**கொல்கத்தா தொடருந்து நிலையம்** (*Kolkata railway station* (*KOAA*), இந்தியாவின் மேற்கு வங்காள மாநிலத் தலைநகரான வடக்கு கொல்கத்தாவில் 2006ஆம் ஆண்டில் நிறுவப்பட்ட தொடருந்து நிலையம் ஆகும்.இந்நிலையம் 6 நடைமேடைகள் கொண்டது.  2006ஆம் ஆண்டிற்கு முன்னர் இவ்விடத்தில் சித்பூர் தொடருந்து நிலையம் இருந்தது. கொல்கத்தாவின் 5 பெரிய தொடருந்து நிலையங்களில் இதுவம் ஒன்றாகும். இந்நிலையம் கொல்கத்தா மெட்ரோ நிலையங்களின் தலைமையகமாக உள்ளது. இந்நிலையத்திலிருந்து நாள்தோறும் 25 தொடருந்துகளும்.6 இலட்சம் பயணிகளும் பயணிக்கின்றனர்.

## படக்காட்சிகள்

## இதனையும் காண்க
* கொல்கத்தா மெட்ரோ
*  ஹவுரா சந்திப்பு தொடருந்து நிலையம்
* சியால்தா தொடருந்து நிலையம்
* சாந்த்ராகாச்சி தொடருந்து நிலையம் 
## மேற்கோள்கள்

## வெளி இணைப்புகள்
* website

பகுப்பு:கொல்கத்தா
பகுப்பு:கொல்கத்தாவிலுள்ள தொடருந்து நிலையங்கள்
இராமலிங்கம் சந்திரசேகர்

**இராமலிங்கம் சந்திரசேகர்** (*Ramalingam Chandrasekar*, பிறப்பு: 22 சனவரி 1963) இலங்கைத் தமிழ் அரசியல்வாதியும் அமைச்சரும் ஆவார். தேசிய மக்கள் சக்தி, மக்கள் விடுதலை முன்னணி ஆகியவற்றின் உறுப்பினரான இவர், தேசியப் பட்டியல் நாடாளுமன்ற உறுப்பினராக 2001 முதல் 2010 வரையும் இருந்துள்ளார். பின்னர் 2024 நவம்பர் முதல் ஆளும் தேசிய மக்கள் கட்சியின் தேசியப் பட்டியல் உறுப்பினராக உள்ளார். இவர் அனுர குமார திசாநாயக்கவின் அமைச்சரவையில் 2024 நவம்பர் 18 முதல் கடற்தொழில், நீரியல் மற்றும் கடல் வளங்கள் அமைச்சராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இலங்கை அமைச்சர்கள்
பகுப்பு:தேசிய மக்கள் சக்தி அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:1963 பிறப்புகள்
பகுப்பு:இலங்கை இந்துக்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:மக்கள் விடுதலை முன்னணி அரசியல்வாதிகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
புரோமோ அனிலின்

**புரோமோ அனிலின்** (*Bromoaniline*) என்பது C6H6BrN  என்ற என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்திற்கு மூன்று மாற்றியன்கள் உள்ளன. அரோமாட்டிக்கு வளையத்தில் புரோமின் அணுவானது ஆர்த்தோ, மெட்டா, பாரா என மூன்று நிலைகளிலும் மாறி மாறி இணைந்திருப்பதால் இம்மாற்றியங்கள் தோன்றுகின்றன. 
அவை:
* 2-புரோமோ அனிலின் (*o*-புரோமோ அனிலின்)
* 3-புரோமோ அனிலின் (*m*-புரோமோ அனிலின்)
* 4-புரோமோ அனிலின் (*p*-புரோமோ அனிலின்)

## மேற்கோள்கள்

பகுப்பு:அனிலின்கள்
பகுப்பு:புரோமோபென்சீன் வழிப்பெறுதிகள்
பகுப்பு:கரிமச் சேர்மங்கள்
சுபாங் ஆலாம் எல்ஆர்டி நிலையம்

**சுபாங் ஆலாம் எல்ஆர்டி நிலையம்** அல்லது **சுபாங் ஆலாம் இலகு விரைவுப் போக்குவரத்து நிலையம்** (ஆங்கிலம்: *Subang Alam LRT Station*; மலாய்: *Stesen LRT Alam Megah*; சீனம்: 梳邦阿南) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.

இந்த நிலையம் சிலாங்கூர், சா ஆலாம், சுபாங் ஆலாம், அரோமா துரோப்பிக்கா *(Aroma Tropika)* ஆகிய சுற்றுப் புறங்களுக்குச் சேவை செய்கிறது. இந்த நிலையம் ஆலாம் மேகா தேசியப் பள்ளி 2-க்கு *(Sekolah Kebangsaan Alam Megah 2)* அருகில் அமைந்துள்ளது.

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டத்தின் கீழ் இந்த நிலையம் உருவாக்கப்பட்டது. இந்தத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடிக்கிறது. 

சுபாங் ஆலாம் நிலையம் சா ஆலாம், சுபாங் ஆலாம் பகுதியில் *(Subang Alam)* அமைந்து இருப்பதால், சுபாங் ஆலாம் எனும் பெயர் இந்த நிலையத்திற்குச் சூட்டப்பட்டது. 

## சா ஆலாம் மாநகராட்சி

சா ஆலாம் மாநகராட்சி *(Shah Alam City Council)* (**SACC**); என்பது மலேசியா, சிலாங்கூர் மாநிலத்தின் சா ஆலாம் மாநகரம்; பெட்டாலிங் மாவட்டத்தின் வடக்குப் பகுதி; கிள்ளான் மாவட்டத்தின் கிழக்குப் பகுதி ஆகிய நகர்ப் பகுதிகளை நிர்வகிக்கும் மாநகராட்சி ஆகும். 

சிலாங்கூர் மாநில அரசாங்கத்தின் கீழ் செயல்படும் இந்த ஆனையம் 7 ​​திசம்பர் 1978-இல், மலேசியஉள்ளாட்சி சட்டத்தின் 71-இன் கீழ் தொடங்கப்பட்டது.

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம் (*LRT Kelana Jaya Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும். 

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.

### ஒருங்கிணைந்த போக்குவரத்து அமைப்பு
 
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.

## பேருந்து சேவைகள்

குறிப்பு: இந்தப் பேருந்துச் சேவை தற்காலிகமாக நிறுத்தப்பட்டு உள்ளது.

## காட்சியகம்
 
Subang Alam LRT Station platform level (211104) 05.jpg
Subang Alam LRT Station platform level (211104) 03.jpg
Subang Alam LRT Station platform level (211104) 06.jpg
SA Line SS7 Station Outview 2.jpg


## மேலும் காண்க
* மலேசிய தொடருந்து போக்குவரத்து
* கோலாலம்பூர் பேருந்து வழித்தடங்களின் பட்டியல்
* #யூஎஸ்ஜே சுபாங் ஜெயா
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

*Subang Alam LRT station

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
இந்திய காங்கிரசு (சோசலிஸ்ட்)

**இந்திய காங்கிரஸ் (சோசலிஸ்ட்)**  Indian Congress (Socialist) என்பது 1978 முதல் 1986 வரை இந்தியா இருந்த ஒரு அரசியல் கட்சியாகும். இந்திய தேசிய காங்கிரசில் ஏற்பட்ட பிளவு காரணமாக இந்தக் கட்சி உருவாக்கப்பட்டது. ஆரம்பத்தில் இந்தக் கட்சி இந்திய தேசிய காங்கிரசு (உர்சு) என்று அழைக்கப்பட்டது, இதற்கு டி. தேவராசு உர்சு தலைமை தாங்கினார். 1977 பொதுத் தேர்தலில் இந்திரா காந்தி தோல்வியடைந்ததைத் தொடர்ந்து 1978 இல்  தனது தாய்க் கட்சியிலிருந்து பிரிந்தது இந்திய தேசிய காங்கிரசு (உர்சு).

இந்திய தேசிய காங்கிரசில் இருந்து, கர்நாடகம், கேரளா, மகாராஷ்டிரா மற்றும் கோவா சேர்ந்த மத்திய அமைச்சர்கள், மற்றும் முதலமைச்சர்கள் ஏ. கே. ஆண்டனி, சரத் பவார், தேவ் காந்த் பாருவா, பிரியரஞ்சன் தாஸ் முன்ஷி, சரத் சந்திர சின்ஹா, கே. பி. உன்னிகிருஷ்ணன் மற்றும் முகமது யூனுஸ் சலீம் உள்ளிட்ட பல சட்டமன்ற உறுப்பினர்கள் இந்திய தேசிய காங்கிரசு (உர்சு)  கட்சிக்கு சென்றனர். 

1981 அக்டோபரில் சரத் பவார் கட்சியின் தலைவராக பொறுப்பேற்றபோது, கட்சியின் பெயர் **இந்திய காங்கிரஸ் (சோசலிஸ்ட்) ** என்று மாற்றப்பட்டது.

## மேலும் காண்க

* இந்திய தேசிய காங்கிரஸிலிருந்து பிரிந்த கட்சிகள்

## மேற்கோள்கள்

பகுப்பு:1978இல் நிறுவப்பட்ட அரசியல் கட்சிகள்
புத்ரா அயிட்ஸ் எல்ஆர்டி நிலையம்

**புத்ரா அயிட்ஸ் எல்ஆர்டி நிலையம்** அல்லது **புத்ரா அயிட்ஸ் இலகு விரைவுப் போக்குவரத்து நிலையம்** (ஆங்கிலம்: *Putra Heights LRT Station*; மலாய்: *Stesen LRT Putra Heights*; சீனம்: 布特拉高原站) என்பது மலேசியா, கோலாலம்பூர், கிளானா ஜெயா வழித்தடம்; செரி பெட்டாலிங் ஆகிய வழித்தடங்கள் பரிமாறும் இடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும்.

உயர்த்தப்பட்ட நிலையில் அமைக்கப்பட்டுள்ள இந்த நிலையம், சிலாங்கூர், சா ஆலாம், சுபாங் ஜெயா, புத்ரா அயிட்ஸ், பெர்சியாரான் புத்ரா இண்டா அருகில் அமைந்துள்ளது.

## அமைவு

பிரசரானாவின் போக்குவரத்து விரிவாக்கத் திட்டத்தின் கீழ் இந்த நிலையம் உருவாக்கப்பட்டது. மஸ்ஜித் ஜமெயிக் எல்ஆர்டி நிலையத்திற்குப் பிறகு, இந்த நிலையத்தில் தான்  கிளானா ஜெயா வழித்தடம்; செரி பெட்டாலிங் ஆகிய இரு வழித்தடங்களும் இணைகின்றன.

பிரசரானாவின் போக்குவரத்து விரிவாக்கத் திட்டத்தின் கீழ் உருவாக்கப்பட்ட 25 நிலையங்களில் இந்த நிலையமும் ஒன்றாகும். இந்த நிலையம் சூன் 2016-இல்,  திறக்கப்பட்டது. சுபாங் ஜெயா, புத்ரா அயிட்ஸ் பகுதியில் இந்த நிலையம் அமைந்து இருப்பதால், புத்ரா அயிட்ஸ் எனும் பெயர் இந்த நிலையத்திற்கும் சூட்டப்பட்டது.

### தனித்தனி வழித்தடங்கள்

கிள்ளான் பள்ளத்தாக்கின் மிகப்பெரிய தொடருந்து நிலையங்களில் இதுவும் ஒன்றாகும். இந்த நிலையம் 2 பக்க மேடைகள் மற்றும் 1 தீவு மேடையுடன் நான்கு மேடைகளைக் கொண்டுள்ளது. 

இரண்டு வழித்தடங்களிலும் உருவாக்கப்பட்ட வெவ்வேறு தொடருந்து அமைப்பின் காரணமாக, அவை ஒரே வழித்தடத்தைப் பகிர்ந்து கொள்ளாமல், அதற்குப் பதிலாக அவற்றுக்கான தனித்தனி வழித்தடத்தைப் பயன்படுத்துகின்றன. புத்ரா அயிட்ஸ் எல்ஆர்டி நிலையம், சிறப்பான ஓர் உள்கட்டமைப்பைக் கொண்ட நிலையமாக அறியப்படுகிறது.

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம் (*LRT Kelana Jaya Line*) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும். 

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.

### ஒருங்கிணைந்த போக்குவரத்து அமைப்பு
 
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.

## பேருந்து சேவைகள்

## காட்சியகம்
**புத்ரா அயிட்ஸ் எல்ஆர்டி நிலையக் காட்சிப் படங்கள்:**

File:Approaching Putra Heights LRT station.jpg| 
File:160105 Putra Heights LRT stn KJ Line Stabling.jpg| 
File:Ampang Line LRT train.jpg| 
File:Putra Heights LRT Terminal.jpg| 
File:Grey signboard at Putra Heights LRT.jpg| 
File:Putra Heights LRT lift to platform.jpg| 
File:Entry gate for Putra Heights LRT.jpg| 
File:Elevator to Putra Heights LRT's platform from concourse level.jpg| 


## மேலும் காண்க
* ****  குவாசா டாமன்சாரா எம்ஆர்டி நிலையம்; இதே போன்ற பரிமாற்றத் தளத்தைக் கொண்டது
* கோலாலம்பூர் பேருந்து வழித்தடங்களின் பட்டியல்
* #யூஎஸ்ஜே சுபாங் ஜெயா
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

* Putra Heights LRT Station

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
இசுட்ரோன்சியம் புளோரைடு

**இசுட்ரோன்சியம் புளோரைடு** (*Strontium fluoride*) என்பது SrF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். இசுட்ரோன்சியம்(II) புளோரைடு , இசுட்ரோன்சியம் இருபுளோரைடு, இசுட்ரோன்சியம் டைபுளோரைடு என்ற பெயர்களாலும் இச்சேர்மம் அறியப்படுகிறது. இசுட்ரோன்சியத்தின் புளோரைடு உப்பான இது நொறுங்கக் கூடியதாகவும் வெண்மையான படிகத் திண்மமாகவும் காணப்படுகிறது. இயற்கையில் இசுட்ரோன்சியோபுளோரைட்டு கனிமம் போன்ற தோற்றத்தில்  இக்கனிமம் காணப்படுகிறது. 

## தயாரிப்பு
ஐதரோபுளோரிக் அமிலத்துடன் இசுட்ரோன்சியம் கார்பனேட்டைச் சேர்த்து வினைபுரியச் செய்து இசுட்ரோன்சியம் புளோரைடு தயாரிக்கப்படுகிறது.

## கட்டமைப்பு
இசுட்ரோன்சியம் புளோரைடு புளோரைட்டு கட்டமைப்பை ஏற்றுக்கொள்கிறது. வாயு நிலையில் SrF2 என்ற இம்மூலக்கூறு நேரியல் அல்லாத அமைப்புடன் F−Sr−F கோணம் தோராயமாக 120° அளவைக் கொண்டுள்ளது. இணைதிறன் கூடு  இலத்திரன் சோடிகளின் தள்ளுகைக் கொள்கைக்கு கோட்பாட்டிற்கு இது  விதிவிலக்காகும். ஏனெனில் இக்கொள்கை ஒரு நேரியல் கட்டமைப்பைக் கணிக்கும். இணைதிறன் கூட்டுக்கு கீழே உள்ள கூட்டில் உள்ள d ஆர்பிட்டால்களின் பங்களிப்புகள் பொறுப்பு என்று முன்மொழிவதற்கு தொடக்க நிலை  கணக்கீடுகள் மேற்கோள் காட்டப்பட்டுள்ளன. மற்றொரு முன்மொழிவு என்னவென்றால், இசுட்ரோன்சியம் அணுவின் எலக்ட்ரான் மையத்தின் முனைப்புத்திறன்  Sr−F பிணைப்புகளுடன் தொடர்பு கொள்ளும் தோராயமான மின்னழுத்த விநியோகத்தை உருவாக்குகிறது.

## பண்புகள்
இசுட்ரோன்சியம் புளோரைடு கிட்டத்தட்ட நீரில் கரையாது. 25 பாகை செல்சியசு வெப்பநிலையில் இதன் கரைதிறன் சமநிலை அளவு  (Ksp) தோராயமாக 2.0x10−10 ஆகும்.

கண்கள் மற்றும் தோலில் இசுட்ரோன்சியம் புளோரைடு  எரிச்சலூட்டும். உள்ளிழுக்கும் போது அல்லது உட்கொள்ளும்போது தீங்கு விளைவிக்கும். CaF2 மற்றும் BaF2 சேர்மங்கள் போன்றே, SrF2 உயர்ந்த வெப்பநிலையில் மீ அயன கடத்துத்திறனைக் காட்டுகிறது.

இசுட்ரோன்சியம் புளோரைடு வெற்றிட புற ஊதா (150 nm) முதல் அகச்சிவப்பு (11 μm) வரையிலான அலைநீளங்களில் ஒளி புகும் தன்மை கொண்டதாக உள்ளது. இதன் ஒளியியல் பண்புகள் கால்சியம் புளோரைடு  மற்றும் பேரியம் புளோரைடு ஆகியற்றுக்கு  இடைநிலையில் உள்ளன.

## பயன்கள்
இசுட்ரோன்சியம் புளோரைடு  ஒரு சிறிய அளவிலான சிறப்புப் பயன்பாடுகளுக்கு ஒளியியல் பொருளாகப் பயன்படுத்தப்படுகிறது.  எடுத்துக்காட்டாக, வில்லைகள் மீது ஒளியியல்  பூச்சு போன்ற பயன்பாடுகளில் இது பயன்படுத்தப்படுகிறது. 

கதிரியக்க ஐசோடோப் வெப்பமின் உற்பத்தி இயந்திரங்களில் கதிரியக்க ஐசோடோப்பு கடத்தியாக இசுட்ரோன்சியம் -90 பயன்படுத்தப்படுகிறது. 

## மேற்கோள்கள்

பகுப்பு:புளோரைடுகள்
பகுப்பு:இசுட்ரோன்சியம் சேர்மங்கள்
பகுப்பு:ஒளியியல் பொருட்கள்
பகுப்பு:புளோரைட்டு படிகக் கட்டமைப்பு
பகுப்பு:கார மண் உலோக ஆலைடுகள்
குராமைட்டு

**குராமைட்டு** (*Kuramite*) என்பது Cu3SnS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சிடாணைட்டு குழு கனிமமாகக் கருதப்படும் இது சல்பைட்டு வகை கனிமமாகும். உசுபெக்கிசுதானில் உள்ள சட்கல்-குராமின்சுகி மலைகளில் முதன் முதலில் கண்டுபிடிக்கப்பட்டது. இங்குள்ள கோச்புலாக்கு Au-Ag-Te படிவுகளில் குராமைட்டு  முதலில் கண்டுபிடிக்கப்பட்டது.
 
## தோற்றம்
குராமைட்டு கனிமம் தங்க-சல்பைடு-குவார்ட்சு இழைகளில்  கோல்டுபீல்டைட்டு கனிமத்துடன் கலந்திருப்பது கண்டுபிடிக்கப்பட்டது.   உசுபெக்கித்தானில் உள்ள கோச்புலாக்கு படிவுகளில் இது  காணப்படுகிறது. நுண்ணிய படிகங்களாகவும் குராமைட்டு தோன்றுகிறது.

ஆர்க்டிக் பெருங்கடல், அர்கெந்தினா, சிலி, காங்கோ, கிரீசு, அங்கேரி, சப்பான், ஐக்கிய இராச்சியம்  அமெரிக்கா ஆகிய நாடுகளில்  குராமைட்டு கண்டறியப்பட்டுள்ளது.  

## இயற்பியல் பண்புகள்
மோவின்  அளவு கோலில்  குராமைட்டின் கடினத்தன்மை 5 ஆகும்.  மேலும் இதன் அடர்த்தி 4.56 ஆகும்.  உலோகப் பளபளப்பும்  உலோகக் கோடுகளுடன் கூடிய ஒளிபுகா எஃகு சாம்பல் நிறமாகவும் குராமைட்டு காணப்படுகிறது.

## வேதிப் பண்புகள்
குராமைட்டின் மூலக்கூற்று வாய்ப்பாடு  Cu3SnS4 என்பதாகும்.  இரும்பு, துத்தநாகம் மற்றும் இண்டியம் தனிமங்கள் இதனுடன் இருக்கும் அசுத்தங்களாகும்.

## எக்சுகதிர் படிகவியல் ஆய்வு
குராமைட்டின் எக்சு-கதிர் ஆய்வு தூள் முறையைப் பயன்படுத்தி ஆராயப்பட்டது. உருசியாவின் அறிவியல் அகாடமியின் கனிமவியல் ஆய்வகத்தில், வசோவா  என்பவரால் இந்த ஆராய்ச்சி  செய்யப்பட்டது. குராமைட்டு கனிமம் சிடானைட்டு -கெசுட்டரைட்டு குழுவுடன் தொடர்புடையதாகக் கண்டறியப்பட்டது.  a=5.445±0.005 Å, c=10.75±0.02 Å, c/a=1.972 என்ற அலகு செல் அளவுருக்களும் கண்டறியப்பட்டன.

## மேற்கோள்கள்

பகுப்பு:செப்புக் கனிமங்கள்
பகுப்பு:வெள்ளீயக் கனிமங்கள்
பகுப்பு:சல்பைடு கனிமங்கள்
மக்கபேயர்கள்

**மக்கபேயர்கள்** (*Maccabees*),  எலனியக் காலத்தில், யூதேயா மற்றும் அதனைச் சுற்றியுள்ள பகுதிகளை செலூகிக்கியப் பேரரசிடமிருந்து கிளர்ச்சிகள் மூலம் கைப்பற்றி மக்கபேய அரசை நிறுவிய யூத போர் வீரர்கள் ஆவார். .
இந்த மக்கபேய யூதர்கள் மக்கபேய அரசை கிமு 140 முதல் கிமு 37 முடிய ஆட்சி செய்தனர். 

## வரலாறு
மேற்காசியாவை ஆட்சி செய்த பண்டைய கிரேக்க செலூகிக்கியப் பேரரசர் அந்தியோகஸ் IV எபிபேன்ஸ் (கிமு 175- 164) ஆட்சிக் காலத்தில், எருசலேத்தில் யூத மத குரு *ஜேசன்* இருந்தார். யூதேயாவின் ஆளுநர் மூன்றாம் ஒனியசை பதவியிலிருந்து நீக்கி, *மெனலாஸ்* என்ற யூதரை நியமித்தார் பேரரசர் அந்தியோகஸ்.  

இதனால் மெனெலாஸ் ஓனியாசை படுகொலை செய்ததுடன், மெனலாசின் சகோதரர் லிசிமாச்சஸ் சாலமன் கோவிலிலின் புனித பாத்திரங்களை திருடினார். ஓனியாசின் கொலைக்காக மெனலாஸ் கைது செய்யப்பட்டார் மற்றும் பேரரசர் அந்தியோகஸ் முன் ஆஜர்படுத்தப்பட்டார். ஆனால் அவர் சிக்கலில் இருந்து வெளியேற கையூட்டு கொடுத்தார். யூத மத குரு *ஜேசன்*  மெனலாஸை ஆளுநர் பதவியிலிருந்து வெளியேற்றிவிட்டு  மீண்டும் பிரதான ஆசாரியரானார். கிமு 168ஆம் ஆண்டில் செலுக்கியப் பேரரசர் மூன்றாம் அந்தியோகஸ் (ஆட்சிக் காலம் கிமு 223–187) சாலமோனின் கோயிலைக் கொள்ளையடித்ததுடன், எருசலேமைத் தாக்கி, பெண்களையும் குழந்தைகளையும் சிறைப்பிடித்தார்.

இதனால் யூதேயா பகுதியில் மக்கபேய யூதர்கள், கிரேக்க செலூகிக்கியப் பேரரசுக்கு  எதிராக பெரும் கிளர்ச்சி செய்து, யூதேயாவில் மக்கபேய அரசை நிறுவினர். 
## மேற்கோள்கள்

## மேலும் படிக்க
* Bickerman, Elias J. 1979. *The God of the Maccabees: Studies on the Meaning and Origin of the Maccabean Revolt.* Leiden, The Netherlands: Brill.
* Cohen, Shaye J. D. 1987. *From the Maccabees to the Mishnah.* Philadelphia: Westminster.
* Grabbe, Lester L. 2010. *An Introduction to Second Temple Judaism: History and Religion of the Jews in the Time of Nehemiah, the Maccabees, Hillel, and Jesus.* London: T & T Clark.
* Harrington, Daniel J. 1988. *The Maccabean Revolt: Anatomy of a Biblical Revolution.* Wilmington, Delaware: Michael Glazier.
* Johnson, Sara Raup. 2004. *Historical Fictions and Hellenistic Jewish Identity: Third Maccabees In Its Cultural Context.* Berkeley: University of California Press.
* 

## வெளி இணைப்புகள்

* Jewish Encyclopedia: Maccabees, The
* 
* 

பகுப்பு:யூதர்கள்
செவந்த் சானல் கம்யூனிகேசன்ஸ்

**செவந்த் சேனல் கம்யூனிகேசன்ஸ்** (*Seventh Channel Communications*)  என்பது 1985 இல் துவக்கப்பட்ட ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இது 1990களில் பல தமிழ் தொலைக்காட்சித் தொடர்களை உருவாக்கியது. இது மணிக்கம் நாராயணனின் தலைமையில் உள்ளது.

## வரலாறு
செவந்த்  சேனல் கம்யூனிகேசன்ஸ் 1985 ஆம் ஆண்டில் மாணிக்கம் நாராயணனால் நிறுவப்பட்டது. ஒளிப்படக் கலைஞராக தனது வாழ்க்கையைத் துவக்கிய பிறகு, மணிக்கம் தூர்தர்சனுக்காக நிகழ்ச்சிகளைத் தயாரிக்கத் துவங்கினார். இந்தத் தயாரிப்பு நிறுவனம் 1990களில் தமிழ் தொலைக்காட்சி தொடர்கள் மற்றும் திரைப்படங்களுக்கான முதன்மை தயாரிப்பு நிறுவனமாக மாறியது. நிறுவனம் அதன் செயல்பாட்டின் உச்சத்தினல் இருந்தபோது  சிவகுமார், ரோஜா , எஸ். பி. பாலசுப்பிரமணியம் உட்பட பல திரைப்பட நடிகர்களை தொலைக்காட்சி தொடர்களில் பணியாற்ற வைத்தது. இந்த நிறுவனம் உணவக வணிகம், நேரடி பொழுதுபோக்கு நிகழ்ச்சிகளை நடத்துதல்,  பன்னாட்டுத் தமிழ்த் திரைப்பட விருதுகள், தமிழ்நாடு திரைப்பட விழா ஆகியவற்றிலும் ஈடுபட்டுள்ளது.

2005 ஆம் ஆண்டில்,  கமல்ஹாசன் நடித்து, கௌதம் வாசுதேவ் மேனன் இயக்கிய *[[வேட்டையாடு விளையாடு (திரைப்படம்)|வேட்டையாடு விளையாடு]]* (2006) படத்தை ரோஜா கம்பைன்ஸ் மற்றும் ஆஸ்கார் பிலிம்ஸ் நிறுவனங்கள் தயாரிக்கத் துவக்கி நின்றுபோன படத்தின் தயாரிப்பை செவந்த் சேனல் கம்யூனிகேஷன்ஸ் ஏற்றது.

அறிமுக இயக்குநர் மகிழ் திருமேனி இயக்கி புதுமுகங்கள் சஞ்சய், ஏக்தா கோஸ்லா, லிஸ்னா, பூஜா ஆகியோர் நடித்த *[[முன்தினம் பார்த்தேனே]]* (2010),  பார்த்திபன் மற்றும் பூர்ணா ஆகியோர் நடித்த *வித்தகன்* (2011) ஆகிய படங்களைத் தயாரித்தது. 2010 களின் முற்பகுதியில், செவந்த் சேனல்  விஜய் தொலைக்காட்சியுடன் இணைந்து *[[மகாபாரதம் (2013 தொலைக்காட்சித் தொடர்)|மகாபாரதம்]]* (2013) தொடரை தமிழில் மொழிமாற்றம் செய்தது.

## திரைப்படவியல்

; திரைப்படத் தயாரிப்பாளராக

; தொலைக்காட்சித் தொடர் தயாரிப்பாளராக

* *எத்தனை மனிதர்கள்*
* *ஸ்ரீரங்கத்து தேவதைகள்*
* *கனவுகள் இலவசம்*
* *அலை ஓசை*
* *வாழ்க்கை*
* *மறக்கமுடியவில்லை*
* *பெண்மணம்*
* *மறுபடியும் அவள்*
* *உறவுகள் ஒரு தொடர்கதை*
* *மறுபக்கம்*
* *மதுமிதா*
* *பாண்டியன் பரிசு*
* *நதி எங்கே போகிறது*

## மேற்கோள்கள்

பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பிளியோசிமேட்டா

**பிளியோசிமேட்டா** (*Pleocyemata*) என்பது 1963ஆம் ஆண்டில் மார்ட்டின் பர்கன்ரோட் என்பவரால் உருவாக்கப்பட்ட பத்துக்காலிகள் ஓட்டுமீன்களின் துணை வரிசை ஆகும். பர்க்கன்ரோடின் வகைப்பாடு முந்தைய துணை வரிசைகளான *நெட்டான்சியா* மற்றும் *ரெப்டான்சியா* ஒற்றை மரபு வழிக் குழுக்களாக டென்ட்ரோபிரான்சியாட்டா (இறால்) மற்றும் *பிளியோசைமேட்டா*வினைக் கொண்டது. *பிளியோசிமேட்டா*வில் *ரெப்டாண்டியா*வின் அனைத்துச் சிற்றினங்களும் அடங்கும் (நண்டு, சிங்கி இறால், கிரேபிஷ் மற்றும் பிறவற்றை உள்ளடக்கியது). இதனுடன் இசுடெனோபோடைடியா (இதில் "குத்துச்சண்டை இறால்" அல்லது "முடிதிருத்தும்-துருவ இறால்" என்று அழைக்கப்படும்) மற்றும் உண்மையான இறால்களைக் கொண்ட *கரிடியா* ஆகியவை உள்ளன. 

## உடற்கூறியல்
பிளியோசிமேட்டாவின் அனைத்துச் சிற்றினங்களும் பல சிறப்பம்சங்களால் ஒன்றிணைக்கப்படுகின்றன. அவற்றில் மிக முக்கியமானது- கருவுற்ற முட்டைகள் பெண்ணால் அடைகாக்கப்படுவதாகும். மேலும் சூயியா எனும் இளம் உயிர்கள் பொறிப்பதற்குத் தயாராக இருக்கும் வரை இவற்றின் வயிற்றின் அடிப்பகுதிகளில் நீந்துக் கால்களுக்கிடையே  ஒட்டிக்கொண்டே இருக்கும். இந்தப் பண்பு இக்குழுவிற்கு இப்பெயரைக் கொடுக்கிறது. டென்ட்ரோபிராங்கியாட்டாவில் காணப்படும் அனைத்து உயிரிக் கிளைகளுக்கும் மாறாக பிளியோசிமேட்டாவில் ஓர் ஏடானா செவுள் கட்டமைப்பைக் கொண்டுள்ளது.

## வகைப்பாட்டியல்
கீழேயுள்ள கிளை வரைபடம், வூல்ப் மற்றும் பலரின் (2019) பகுப்பாய்விலிருந்து, பெரிய வரிசையில் டென்ட்ரோபிராங்கியாட்டாவினப் பல சகோதரக் குழுக்களாகக் காட்டுகிறது.

*பிளியோசிமேட்டா* பின்வரும் மீப்பெரும் வரிசைகளைக் கொண்டுள்ளது.

* *இசுடெனோபோடைடியா* (இசுடெனோபோடைடியா இறால்) 
* *கரிடியா* (கரிடியா இறால்) 
* புரோகேரிடிடே
* *அசெலாட்டா* (முள், காலணி, எரிச்சல் சிங்கி இறால்) 
* *பாலிசெலிடா* (கடலடிவாழ் ஓட்டுடலி) 
* *கிளைபீடியா* (கிளைபியோய்டு சிங்கி இறால்) 
* *அசுடாசிடியா* (நண்டு, பவளப்பாறை, நண்டு, கிரேபிஷ்) 
* அக்சிடியா (மண் சிங்கி இறால், பேய் இறால்) 
* ஜெபிடியா (சேற்றுச் சிங்கி இறால், சேற்று நண்டு) 
* அனோமுரா (துறவி நண்டு, சிங்கி இறால்) 
* பிராக்கியூரா (நண்டு) 

மிகப் பழமையான புதைபடிவப் பேரினமாக டெவோனியக் காலத்தினைச் சார்ந்த *பாலியோபாலேமன்* உள்ளது.

## மேற்கோள்கள்

## வெளி இணைப்புகள்

*

பகுப்பு:கணுக்காலி துணைவரிசை
அகாந்தினோபசு

*அகாந்தினோபசு கிப்போசசு* (*Acanthinopus gibbosus*) என்பது அழிந்துபோன இறால் சிற்றினமாகும். இது இது *அகாந்தினோபசு*  பேரினத்தில் வைக்கப்படுகிறது. இது வடக்கு இத்தாலியில் உள்ள சோர்சினோ சுண்ணாம்புக் கல்லின் நோரியன் (மேல் ட்ரையாசிக்) வண்டல்களில் கண்டுபிடிக்கப்பட்டது.

## மேற்கோள்கள்

பகுப்பு:கணுக்காலி பேரினங்கள்
அடியோயிடா

**அடியோயிடா** (*Atyoida*) என்பது அட்டியிடே குடும்பத்தைச் சேர்ந்த நன்னீர் இறால்களின் ஒரு பேரினம் ஆகும்.  இந்தப் பேரினத்தில் ஐந்து சிற்றினங்கள் உள்ளன. இவை ஒவ்வொன்றும் வெவ்வேறு பசிபிக் தீவுக் குழுவில் மட்டும் காணப்படும் அகணிய உயிரிகள் ஆகும். இதன் மாதிரி இனம், *அடியோடா பிசுல்காட்டா*, ஹவாய் நாட்டில் காணப்படுகிறது. இதனை 1840இல் ஜான் விட் ராண்டால் விவரித்தார்.

## சிற்றினங்கள்
தற்போது ஐந்து சிற்றினங்கள் *அடியோயிடா* பேரினத்தின் கீழ் உள்ளன.

* *அடியோயிடா பிசுல்காட்டா* ராண்டால், 1840
* *அடியோயிடா சேசி* டி மசன்கோர்ட், மார்க்வெட் & கீத், 2024
* *அடியோயிடா* *பிலிப்சு* (நியூபோர்ட், 1847) 
* *அடியோயிடாசெரட்டா* (இசுபென்சு பேட், 1888) 
* *அடியோயிடா* *தாகிதென்சிசு* இசுடிம்ப்சன், 1860 

## மேற்கோள்கள்

பகுப்பு:கணுக்காலி பேரினங்கள்
பகுப்பு:அகணிய உயிரிகள்
தெல்குலோசியா

**தெல்குலோசியா** (*Delclosia*) என்பது பத்துக்காலிகள் வரிசையில் அழிந்துபோன இறால் பேரினமாகும். இதில் இரண்டு சிற்றினங்கள் உள்ளன.

இவை:

* *தெல்குலோசியா மார்டினெல்லி* ரபாடா, 1993
* *தெல்குலோசியா ரோசெல்லி* (வயா, 1971)

## மேற்கோள்கள்

பகுப்பு:கணுக்காலிகள்
பகுப்பு:கணுக்காலி பேரினங்கள்
பகுப்பு:இறால்
திலசைட்டு

**திலசைட்டு** (*Tilasite*) என்பது CaMg(AsO4)F என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனேட்டு கனிம ரத்தினக்கல்லாக இது அரியப்படுகிறது. ஒற்றைச்சரிவச்சு படிக அமைப்பில் காணப்படும் திலசைட்டு கனிமம் மோவின் கடினத்தன்மை அளவுகோலில் 5 என்ற கடினத்தன்மை மதிப்பைக் கொண்டுள்ளது. ஒரு காலத்தில் சுவீடனுக்கான சுரங்க இயக்குநராகவும், வாசுட்மேன்லாந்தின் பிராந்திய ஆளுநராகவும் இருந்த டேனியல் திலசின் நினைவாக கனிமத்திற்கு  திலசைட்டு எனப் பெயரிடப்பட்டது. 1895 ஆம் ஆண்டில் சுவீடியப் புவியியலாளர்  எச்சால்மர் சுச்சோக்ரென் இப்பெயரைச் சூட்டினார். திலசைட்டு  முதன்முதலில் சுவீடனின் வர்ம்லாந்து மாகாணத்தில் லாங்பன் பகுதியில் கண்டுபிடிக்கப்பட்டது.

1972 ஆம் ஆண்டில்  பிளாத்து மற்றும் பலர். அரிசோனாவின் பிசுபீ அருகே வகைப்படுத்தப்பட்ட மாதிரிகளை கண்டறிந்தனர்.

1994 ஆம் ஆண்டில், வடக்கு மாசிடோனியாவின் நெச்சிலோவோவிற்கு அருகில்  பெர்மனெக்கு என்பவர் திலாசைட்டைக் கண்டுபிடித்தார்.

பன்னாட்டு கனிமவியல் சங்கம் திலசைட்டு கனிமத்தை Til என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:புளோரின் கனிமங்கள்
பகுப்பு:ஆர்சனிக் கனிமங்கள்
பகுப்பு:கனிமங்கள்
பகுப்பு:மக்னீசியக் கனிமங்கள்
பகுப்பு:ஆலைடு கனிமங்கள்
இராமநாதன் அர்ச்சுனா

மரு. **இராமநாதன் அர்ச்சுனா** (*Ramanathan Archchuna*, பிறப்பு: 28 சூன் 1986) இலங்கைத் தமிழ் அரசியல்வாதியும் மருத்துவரும் ஆவார். இவர் 2024 நவம்பர் 14 இல் நடைபெற்ற 2024 நாடாளுமன்றத் தேர்தலில் யாழ்ப்பாண மாவட்டத்தில் சுயேச்சைக் குழு 17இல் போட்டியிட்டு வெற்றிபெற்று நாடாளுமன்றம் சென்றார்.

## பணி
அர்ச்சுனா சாவகச்சேரி ஆதார மருத்துவமனையில் மருத்துவக் கண்காணிப்பாளராகப் பணியாற்றினார். 2024 சூலையில், சாவகச்சேரி ஆதார மருத்துவமனையில் இடம்பெற்ற முறைகேடுகளையும் ஒழுங்கீனங்களையும் சமூக ஊடகத் தளங்கள் மூலம் அம்பலப்படுத்தியதற்காக இவர் தலைப்புச் செய்திகளில் இடம்பெற்றார். இதன் மூலம் அர்ச்சுனா ஒரு பிரபலமான நபராக அடையாளப்படுத்தப்பட்டார்.

## அரசியலில்
2024 நவம்பரில் சுயேச்சைக் குழு 17 என்ற அரசியல் குழு ஒன்றை அமைத்து, அதன் மூலம் 2024 நாடாளுமன்றத் தேர்தலில் யாழ்ப்பாணத் தேர்தல் மாவட்டத்தில் போட்டியிட்டார். இச் சுயேட்சைக் குழு 27,855 வாக்குகளைப் பெற்று ஒரு இடத்தைக் கைப்பற்றியது. அக்குழுவின் முதன்மை வேட்பாளரான அர்ச்சுனா 20,487 விருப்பு வாக்குகள் பெற்று முதலாவதாக வந்து நாடாளுமன்றம் சென்றார்.

## மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழ் மருத்துவர்கள்
பெரைட்டு

**பெரைட்டு** (*Perite*) என்பது PbBiO2Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1960 ஆம் ஆண்டில் சுவீடனின் லாங்பானுக்கு வெளியே கனிமத்தை கண்டுபிடித்த சுவீடனின் புவியியல் ஆய்வின் சுவீடிய பொருளாதார புவியியலாளர் பெர் அடோல்ஃப் கெய்ச்சர் நினைவாக கனிமத்திற்கு பெரைட்டு எனப் பெயர் வழங்கப்பட்டது.

பன்னாட்டு கனிமவியல் சங்கம் பெரைட்டு கனிமத்தை Pe என்ற குறியீட்டால் அடையாளப்படுத்துகிறது.

## பண்புகள்
பெரைடு கனிமம்  Cmcm {C2/m 2/c 21/m} என்ற இடக்குழுவில் நேர்ச்சாய்சதுரப் படிக அமைப்பில் படிகமாகிறது.   ஒளியியல் பண்புகளின் அடிப்படையில், பெரைட்டு திசை மாறுபாட்டுப் பண்பை கொண்டுள்ளது. அதாவது இக்கனிமத்தின் திசையைப் பொறுத்து ஒளியின் வேகம் மாறுபடும். நிறமற்றதாக காணப்படும் இக்கனிமம் பலவீனமான பல் நிறத் தோற்றங்களை அளிக்கிறது. 

மேற்கு ஐக்கிய அமெரிக்கா, தெற்கு ஆத்திரேலியா போன்ற இடங்களிலும்  ஐரோப்பா முழுவதும் பெரைட்டு பரவியுள்ளது.

## படிகவியல்
பெரைட்டு கனிமம் நேர்ச்சாய்சதுரப் படிக அமைப்பைச் சேர்ந்ததாகும்.  மேலும் 2/மீ 2/மீ 2/மீ படிக வகுப்பின் பண்புகளைக் கொண்டுள்ளது. பெரைட்டில் மூன்று கண்ணாடி தளங்களும் மூன்று இரு மடங்கு சுழற்சி அச்சுகளும் உள்ளன.

## மேற்கோள்கள்

பகுப்பு:பிசுமத் கனிமங்கள்
பகுப்பு:கனிமங்கள்
பகுப்பு:ஆலைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:ஈயக் கனிமங்கள்
பரிதாபாது கோட்டம்

**பரிதாபாது கோட்டம்** (*Faridabad division*) இந்தியாவின் அரியானா மாநிலத்தின் உள்ள ஆறு கோட்டங்களில் ஒன்றாகும். பல்வல், பரிதாபாது மற்றும் நூக்கு மாவட்டம் ஆகிய மாவட்டங்கள் இக்கோட்டத்தில்  உள்ளடங்கியுள்ளன. 2017 ஆம் ஆண்டு சனவரி மாதத்தில் இதற்கான அறிவிப்பு அறிவிக்கப்பட்டது. 2 பிப்ரவரி 2017 ஆம் ஆண்டு பிப்ரவரி மாதம் அரியானா அமைச்சரவையால் கர்னால் கோட்டம் அங்கீகரிக்கப்பட்டது.

## மேலும் காண்க
* அரியானா மாவட்டப் பட்டியல்
* கர்னால் கோட்டம்

## மேற்கோள்கள்

## வெளி இணைப்புகள்
* Faridabad police range
* Faridabad website

பகுப்பு:அரியானாவின் கோட்டங்கள்
பகுப்பு:பரிதாபாது மாவட்டம்
பகுப்பு:அரியானாவின் புவியியல்
கதிரேலைட்டு

**கதிரேலைட்டு** (*Kadyrelite*) என்பது  Hg4(Br,Cl)2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1987 ஆம் ஆண்டில் இக்கனிமம் கண்டறியப்பட்டது. பிரகாசமானது முதல் மங்கலான ஆரஞ்சு வரையிலான நிறத்தில் காணப்படுகிறது. மோவின் கடினத்தன்மை அளவுகோலில் 2½ -3 என்ற கடினத்தன்மையைக் கொண்டுள்ளது. உருசியாவின் கதிரேல் பகுதியில் கண்டறியப்பட்ட காரணத்தால் கதிரேலைட்டு எனப் பெயரிடப்பட்டது.

## மேற்கோள்கள்
 

## வெளி இணைப்புகள்
*Webmineral.com - Kadyrelite
*Mindat.org - Kadyrelite
*Handbook of Mineralogy - Kadyrelite 

பகுப்பு:பாதரசக் கனிமங்கள்
பகுப்பு:ஆலைடு கனிமங்கள்
பகுப்பு:ஆக்சைடு கனிமங்கள்
பகுப்பு:கனசதுரக் கனிமங்கள்